《怀朱备万修撰谪辽东二首 其二》
明代·孙蕡

闻君远谪三韩去，万里天风裂素衣。圣世君恩殊未薄，畏途吾道一何微。

金莲炬暗梅花落，鸭绿江寒雁影稀。我亦漂流向沧海，相思何处不依依。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。